ഗുലാബ് ആന്ധ്രയിലും ഒഡീഷയിലും ഓറഞ്ച് അലര്ട്ട് ഭുവനേശ്വര്: ബംഗാള് ഉള്ക്കടലില് രൂപം കൊണ്ട ന്യൂനമര്ദ്ദംഗുലാബ് ചുഴലിക്കാറ്റായി ശനിയാഴ്ച ശക്തി പ്രാപിച്ചതിനെ തുടര്ന്ന് വടക്കന് ആന്ധ്രയിലും തെക്കന് ഒഡീഷ തീരങ്ങളിലും ഓറഞ്ച് അലര്ട്ട് പ്രഖ്യാപിച്ചു. പാകിസ്താന് നാമകരണം ചെയ്ത ഗുലാബ് ചുഴലിക്കാറ്റ്, ഒഡീഷയിലെ ഗോപാല്പൂരില് നിന്ന് കിഴക്ക്തെക്കുകിഴക്കായി 370 കിലോമീറ്ററും ആന്ധ്രയിലെ കലിംഗപട്ടണത്തില് നിന്ന് 440 കി.മീ കിഴക്കുമായി കേന്ദ്രീകരിച്ചിരിക്കുന്നു. കഴിഞ്ഞ ആറ് മണിക്കൂറില് ഇത് ഏകദേശം 7 കിലോമീറ്റര് വേഗതയില് പടിഞ്ഞാറോട്ട് നീങ്ങുകയാണെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. പശ്ചിമ ബംഗാള് ഇപ്പോള് സഞ്ചാരപഥത്തില് ഇല്ല. മ്യാന്മാര് തീരത്തിന് സമീപം ഒരു പുതിയ ന്യൂനമര്ദ്ദം രൂപപ്പെടാന് കാരണമാകുമെന്നും പ്രവചിച്ചിട്ടുണ്ട്. കേരളത്തില് പക്ഷേ ഭീഷണികള് ഇല്ലെങ്കിലും അടുത്ത ദിനങ്ങളില് തിരുവനന്തപുരമുള്പ്പടെയുള്ള സംസ്ഥാനത്തിന്റെ തെക്കന് ജില്ലകളില് കനത്ത മഴ പെയ്യാന് സാദ്ധ്യതയുണ്ട്. ഇന്ന് വൈകിട്ടോടെ കാറ്റ് തീരം തൊടുമെന്നാണ് കരുതുന്നത്. പടിഞ്ഞാറോട്ട് നീങ്ങാനും കലിംഗപട്ടണത്തിനും ഗോപാല്പൂരിനും ഇടയില് വടക്കന് ആന്ധ്രാപ്രദേശ്തെക്കന് ഒഡീഷ തീരങ്ങള് കടക്കാനും സാധ്യതയുണ്ടെന്ന് ഐഎംഡി ഡയറക്ടര് ജനറല് മൃതുഞ്ജയ് മൊഹാപത്ര പറഞ്ഞു. ഈ പ്രദേശങ്ങളില് ഇപ്പോള് കനത്ത മഴ തുടങ്ങി. തെക്കന് ഒഡീഷ, വടക്കന് ആന്ധ്രാപ്രദേശ് തീരങ്ങളില് ആഞ്ഞടിക്കാന് സാധ്യതയുള്ള ചുഴലിക്കാറ്റായ ഗുലാബ് ചുഴലിക്കാറ്റ് കണക്കിലെടുത്ത് ഗഞ്ചം ജില്ലയില് ഭരണകൂടം ജാഗ്രതാ നിര്ദ്ദേശം നല്കിയിട്ടുണ്ട്്. ജില്ലയിലെ ദുര്ബല പ്രദേശങ്ങളില് ആളുകളെ മാറ്റുന്നതിനും കുടിവെള്ള വിതരണത്തിനും മറ്റ് അവശ്യസേവനങ്ങള്ക്കും സര്ക്കാര് സംവിധാനങ്ങള് സജീവമാക്കിയിട്ടുണ്ടെന്ന് ഗഞ്ചം കളക്ടര് വിജയ് അമൃത കുലാംഗെ പറഞ്ഞു. കനത്ത മഴയ്ക്കും ചെറിയ കാറ്റിനും സാധ്യതയുള്ളതിനാല് നാളെയും മറ്റന്നാളും തുടങ്ങി ജില്ലയിലെ ബീച്ചുകള് രണ്ട് ദിവസത്തേക്ക് അടച്ചിടുമെന്നും അദ്ദേഹം കൂട്ടിച്ചേര്ത്തു.